b'\n_START_ARTICLE_\nMatev\xc5\xbe Wolf\n_START_SECTION_\n\xc5\xbdivljnje in delo\n_START_PARAGRAPH_\nGimnazijo, filozofijo in bogoslovje je \xc5\xa1tudiral v Ljubljani in bil 1779 posve\xc4\x8den v duhovnika, istega leta je za\xc4\x8del delati v vzgojnem zavodu za vzgojo duhovnikov v Gornjem Gradu, nato je bil kaplan oziroma kurat v naslednjih krajih: Gri\xc5\xbee, Podbrezje, Ig, Zgornji Tuhinj, Le\xc5\xa1e, Koprivnik in Bohinjska Bela. \xc5\xbdupnik je bil v Horjulu (1807) in od 1813 v Kovorju. Upokojen je \xc5\xbeivel v Tomi\xc5\xa1lju in nekaterih drugih krajih nazadnje v Radovljici._NEWLINE_Pripadal je janzenisti\xc4\x8dni skupini, ki je pripravljala t. i. Japljev prevod biblije Svetu pismu stariga (in noviga) testamenta (1784\xe2\x80\x931802). Ko je bil kaplan na Bohinjski Beli ga je za prevajanje pridobil J. \xc5\xa0krinjar. Wolf je prevedel VII. knjigo z besedili prerokov Baruha, Ezekijela in Danijela (Svetu pismu stariga tesramenta VII) ter napisal nad 60 strani dolg uvod. Prevod je iz\xc5\xa1el 1802 kot zadnji med 11-imi zvezki. Pri delu je bil bolj kot drugi mlaj\xc5\xa1i sodelavci odvisen od Dalmatina, na katerega Biblijo se je tudi opiral, sicer pa pod jezikovnim vplivom V. Vodnika in J. Debevca, ki sta bila \xc4\x8dlana revizijske komisije njegovega prevoda.'